पायलट प्रोजेक्ट के लिए जिस वार्ड को चुना गया है, वह व्यावसायिक क्षेत्र हैं। चाय विक्रेताओं के साथ चाय मंगवाने वाले दुकानदारों से आग्रह किया जा रहा है कि वे अपनी दुकान पर चीनी मिट्टी, स्टील या कांच के गिलास रखें। जब भी चाय बुलवाएं तो दुकान में कर्मियों या आगंतुकों को चाय के लिए पारंपरिक बर्तनों का उपयोग ज्यादा से ज्यादा करें। चाय विक्रेताओं और दुकानदारों को समझाइश दी जा रही है कि प्लास्टिक और थर्मोकोल से बने गिलास स्वास्थ्य के लिए भी हानिकारक हैं। निगम की पहल के परिणाम अच्छे आए हैं और कुछ दुकानदारों ने वैकल्पिक बर्तनों में चाय पीना शुरू किया है।